Julia Roberts

Džiulija Fijona Roberts (; g. 1967 m. spalio 28 d. Smirnoje, Džordžijoje) – JAV aktorė ir prodiuserė. Holivude tapo žinoma suvaidinusi romantinėje komedijoje „Graži moteris“ (1990 m.), filmas pasaulyje uždirbo 464 mln. JAV dolerių. Už šį filmą Roberts buvo nominuota Oskarui ir gavo Auksinio gaublio apdovanojimą geriausios aktorės kategorijoje. Jos vaidmuo filme „Plieninės magnolijos“ (1989 m.) taip pat sulaukė kritikų pripažinimo, Džiulija buvo nominuota Oskarui ir gavo Auksinio gaublio apdovanojimą kaip geriausia antraplanio vaidmens aktorė. Už savo vaidmenį filme „Erina Brokovič“ (2000 m.) Roberts pelnė savo pirmąjį Oskarą.

Po filmo „Graži moteris“ aktorės karjeroje įsivyravo štilis, po keleto nelabai vykusių filmų Džiulijos megažvaigždės statusas pradėjo blankti. Ir tik po filmo „Mano geriausio draugo vestuvės“ (1997 m.) pasirodymo viskas vėl grįžo į savo vietas. Jos filmai „Mano geriausio draugo vestuvės“ (1997 m.), „Noting Hilas“ (1999 m.), „Pabėgusi nuotaka“ (1999 m.), „Oušeno vienuoliktukas“ (2001 m.), „Oušeno dvylikutukas“ (2004 m.), „Čarlio Vilsono karas“ (2007 m.), „Valentino diena“ (2010 m.), „Valgyk, melskis, mylėk“ (2010 m.), „Veidrodėli, veidrodėli“ (2012 m.) uždirbo daugiau nei 2,6 mlrd. JAV dolerių, taip Džiulija įgavo daugiausiai uždirbančios aktorės statusą – jai už filmavimąsi vienoje juostoje buvo mokama daugiau nei 20 mln. JAV dol.http://boxofficemojo.com/people/?view=Actor&sort=sumgross&p=.htm 

Džiulija vienuolika kartų buvo išrinkta į „People“ žurnalo „Visų laikų gražiausių pasaulio moterų“ penkiasdešimtuką. Taip pat 2001 m. Amerikoje leidžiamas žurnalas „Ladies Home Journal“ Roberts įtraukė į finansiškai stipriausių ir įtakingiausių Amerikos moterų sąrašą, jai atiteko vienuolikta vieta.http://voices.yahoo.com/julia-roberts-converts-hinduism-now-julia-hindu-6558106.html 

 Biografija 
Roberts gimė Smirnoje, Džordžijos valstijoje, Betty Lou (motina) ir Walter Grady Roberts (tėvas) šeimoje. Džiulija turi vyresnį brolį Eric Roberts ir seserį Lisa Roberts Gillan, taip pat dukterėčią Emma Roberts. Visi jie gerai žinomi aktoriai.

Roberts tėvai išsiskyrė 1972 m. Mergaitė liko gyventi su motina, kuri ištekėjo antrą karta už Michael Motes, vyro, kuris buvo apibūdinamas kaip turintis alkoholizmo problemų, smurtaujantis ir dažnai bedarbis. Džiulija bijojo savo patėvio ir nėra linkusi atvirauti apie savo vaikystės prisiminimus iš to laikotarpio. Roberts mama su savo antruoju vyru išsiskyrė po vienuolikos metų santuokos, kaip priežastį įvardijusi „žiaurus elgesys“ ir vėliau yra prasitarusi, jog ši santuoka buvo „didžiausia, mano gyvenime padaryta klaida“. Džiulijos tėvas mirė nuo vėžio, kai mergaitei tebuvo dešimt.http://www.mirror.co.uk/3am/celebrity-news/julia-roberts-pictured-michael-motes-2800516#.UuubQrTVo8g

Džiulija planavo studijuoti veterinariją, bet aplinkybėms susiklosčius kita linkme, ji pasirinko studijuoti žurnalistiką. Su aktoryste ji buvo susipažinusi dar jaunystėje, nes jos tėvai abu buvo teatro aktoriai. Pirmasis Roberts vaidmuo kartu su jos vyresniu broliu Eric filme „Raudonas kraujas“ (Blood Red), nors filmas buvo nufilmuotas dar 1986 m., žiūrovai jį galėjo išvysti tik 1989 m. Įkvėpta savo brolio sėkmės Holivude Džiulija nusprendė išbandyti savo jėgas aktorystėje ir netrukus suvaidino vaidmenis, atvėrusius jai kelią į superžvaigždės statusą.

 Filmografija 
 Metai  Pavadinimas originalo kalba  Pavadinimas lietuvių kalba  Vaidmuo  Pastabos 1987  Firehouse  Ugnies namai  Babs   1988  Mystic Pizza  Mistiška pica  Daisy Arujo   1988  Satisfaction  Pasitenkinimas  Daryle   1989 Blood Red  Raudonas Kraujas  Maria Collogero   1989  Steel Magnolias  Plieninės Magnolijos  Shelby Eatenton Latcherie   1990  Pretty Woman  Graži moteris  Vivian Ward   1990  Flatliners  Anapus  Rachel Mannus   1991  Hook  Kablys  Tinkerbell   1991  Dying Young  Mirti jaunam  Hilary O'Neil   1991  Sleeping with the Enemy  Lovoje su priešu  Sara Waters/Laura Burney   1992  The Player  Žaidėjas  Save pačią   1993  The Pelican Brief Pelikano byla  Darby Shaw   1994  Prêt-à-Porter  Gatavi drabužiai  Anne Eisenhower Dar žinomas kaip: Ready to Wear 1994  I Love Trouble  Man patinka nemalonumai  Sabrina Peterson   1995  Something to Talk About  Tema pokalbiui  Grace King Bichon   1996  Everyone Says I Love You  Visi kalba, kad aš tave myliu  Von Sidell  1996   Michael Collins  Maiklas Kolinsas  Kitty Kiernan   1996  Mary Reilly  Merė Raili  Merė Raili  1997  Conspiracy Theory  Sąmokslo teorija  Alice Sutton   1997  My Best Friend's Wedding  Mano geriausio draugo vestuvės  Julianne Potter   1998  Stepmom  Pamotė  Isabel Kelly  prodiuserė 1999  Runaway Bride  Pabėgusi nuotaka  Maggie Carpenter   1999  Notting Hill  Noting Hilas  Anna Scott   2000  Erin Brockovich  Erina Brokovič  Erina Brokovič  Pelnė Oskarą 2001  Ocean's Eleven  Oušeno vienuoliktukas  Tess Ocean   2001  America's Sweethearts  Amerikos numylėtiniai  Kathleen "Kiki" Harrison   2001  The Mexican  Meksikietis  Samantha Barzel   2002  Confessions of a Dangerous Mind  Pavojingo žmogaus išpažintis  Patricia Watson   2002  Grand Champion  Didysis čempionas  Jolene   2002  Full Frontal    Catherine/Francesca   2003  Mona Lisa Smile  Monos Lizos šypsena  Katherine Ann Watson   2004  Ocean's Twelve  Oušeno dvyliktukas  Tess Ocean   2004  Closer  Arčiau  Anna Cameron   2006  Charlotte's Web  Šarlotės voratinklis  Vorė Šarlotė  Įgarsinimas 2006  Annie Leibovitz: Life Through a Lens Annie Leibovitz: gyvenimas pro objektyvą  Pati save  Dokumentika 2006  Beslan: Three Days In September   Pasakotojas  Dokumentika 2006  The Ant Bully  Lukas Skruzdeliukas  Hova  Įgarsinimas 2007  Charlie Wilson's War  Čarlio Vilsono karas  Joanne Herring   2008  Fireflies in the Garden    Lisa Waechter   2009  Duplicity  Sukti Reikaliukai  Claire Stenwick   2010  Valentine's Day  Valentino Diena  Kate   2010  Eat Pray Love  Valgyk Melskis Mylėk   Elizabeth Gilbert   2011  Love, Wedding, Marriage  Meilė, vedybos, šeimyninis gyvenimas  Ava's Therapist  Įgarsinimas 2011  Larry Crowne  Laris Kraunas  Mercedes Tainot   2012  Mirror, Mirror  Veidrodėli, veidrodėli… Snieguolės istorija  Karalienė Clementianna   2013  August: Osage County  Šeimos albumas: RUGPJŪTIS  Barbara Fordham   2014  The Normal Heart    Dr. Emma Brookner  Vyksta pasiruošimo darbai 2017  Wonder  Gerumo stebuklas  Augustino “Ogio” Pulmano mama

 Išnašos 

 Nuorodos 


 Julia Roberts biografija 

Kategorija:JAV aktoriai
Kategorija:JAV kino prodiuseriai